S ตั้งบริษัทย่อยใหม่ รุกลงทุนธุรกิจอสังหาฯ
S ตั้งบริษัทย่อยใหม่ “เอส โฮเทล แอนด์ รีสอร์ท อินเตอร์” ทุนจดทะเบียน 10 ลบ. เพื่อลงทุนในอสังหาฯ - ให้บริการด้านการบริหารแก่บริษัทในเครือ
28 ก.ย. 2558

บริษัท สิงห์ เอสเตท จากัด (มหาชน) หรือ S ระบุว่า บริษัทได้จดทะเบียนจัดตั้งบริษัทย่อยแห่งใหม่ ชื่อ บริษัท เอส โฮเทล แอนด์ รีสอร์ท อินเตอร์ จำกัด ทุนจดทะเบียน 10,000,000 บาท ประกอบด้วยหุ้นสามัญจำนวน 100,000 หุ้น มูลค่าหุ้นละ 100 บาท ทุนชำระแล้ว 2,500,000 บาท โดยบริษัทถือหุ้นจำนวน 99,996 หุ้น หรือร้อยละ 99.99 ของทุนจดทะเบียน วันที่จดทะเบียน 25 ก.ย. 58
สำหรับวัตถุประสงค์ในการจัดตั้งเพื่อการลงทุนในอสังหาริมทรัพย์ การให้บริการด้านการบริหารหรือด้านเทคนิค และ/หรือการให้บริการสนับสนุน แก่บริษัทในเครือหรือสาขาของบริษัท